  Kvalifikācijas prasības un vērtēšanas kritēriji ieinteresēto piegādātāju viedokļa sniegšanai
Ludzas novada pašvaldības (reģ. Nr. 90000017453)
plānotam atklātam konkursam “Mantiskā ieguldījuma Ludzas novada pašvaldības kapitālsabiedrību Sabiedrībā ar ierobežotu atbildību “LNS pakalpojumi” pamatkapitālā novērtēšana un atzinuma par mantiskā ieguldījuma vērtību sagatavošana  (ūdenssaimniecības pakalpojumi)”

Apspriedes identifikācijas Nr. LNP2026/87/APS

         Norādītās kvalifikācijas prasības ir galvenās, saskaņā ar kurām Pasūtītājs plāno atlasīt un noskaidrot pretendentu, kuram tiks piešķirtas iepirkuma līguma slēgšanas tiesības.
Ieinteresētie piegādātāji drīkst izteikt viedokli par norādītajām kvalifikācijas prasībām, iesniedzot atsevišķu dokumentu, kurā norāda savus priekšlikumus, komentārus vai iebildumus.
Nolūkā noskaidrot, vai plānotās kvalifikācijas prasības ir pamatotas un atbilstošas tirgus situācijai, ieinteresētajiem piegādātājiem, Ludzas novada pašvaldības Iepirkumu komisija lūdz potenciālus pretendentus un kandidātus, norādot priekšlikumus vai iebildumus, tos pamatot.

3. Prasības pretendentiem un iesniedzamie dokumenti 
	Prasības pretendentam
	Atbilstības pārbaude, iesniedzamie dokumenti

	4.1. Pretendents piesakās dalībai iepirkumā, iesniedzot pieteikumu un informāciju par sevi. 
	4.1.1. Pieteikums dalībai iepirkumā un informācija par pretendentu, ko sagatavo atbilstoši pievienotajai formai (_. pielikums). 
4.1.2. Ja piedāvājumu iesniedz piegādātāju apvienība, tad tiek iesniegta visu apvienības dalībnieku parakstīta vienošanās.

	4.2. Pretendenta piedāvājuma dokumentus paraksta persona ar pārstāvības tiesībām
	4.2.1. Jāiesniedz dokuments, kas apliecina Pretendenta pārstāvja, kurš paraksta piedāvājumu, paraksta (pārstāvības) tiesības. Ja Pretendents iesniedz pilnvaru, tad papildus tam jāiesniedz dokuments, kas apliecina, ka pilnvaras devējam ir Pretendenta paraksta (pārstāvības) tiesības. Ja dokumentus paraksta pilnvarotā persona, piedāvājuma atlases dokumentiem jāpievieno attiecīgās pilnvaras oriģināls vai kopija. Pilnvarā precīzi jānorāda pilnvarotajai personai piešķirto tiesību un saistību apjoms.

	4.3. Pretendents, personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi piegādātāju apvienības dalībnieki (ja piedāvājumu iesniedz piegādātāju apvienība), kā arī apakšuzņēmēji un persona, uz kuras iespējām Pretendents balstās (ja pretendents pakalpojuma sniegšanai plāno piesaistīt apakšuzņēmēju vai personu, uz kuras iespējām Pretendents balstās), normatīvajos tiesību aktos noteiktajos gadījumos ir reģistrēti komercreģistrā vai līdzvērtīgā reģistrā ārvalstīs, ja attiecīgās valsts normatīvie akti to paredz. 
	4.3.1. Par reģistrācijas faktu Pasūtītājs pārliecināsies Uzņēmumu reģistra mājaslapā www.ur.gov.lv. 
4.3.2. Ja Pretendents ir reģistrēts ārvalstīs, tam ir jāiesniedz komercreģistra vai līdzvērtīgas komercdarbību reģistrējošas iestādes ārvalstīs izdotas reģistrācijas apliecības kopija.
4.3.3. Ja piedāvājumu iesniedz personu apvienība un Pasūtītājs pieņems lēmumu slēgt iepirkuma līgumu ar konkrēto personu apvienību, tai būs jāreģistrējas komercreģistrā (vai līdzvērtīgā reģistrā ārvalstīs) līdz iepirkuma līguma noslēgšanai. Šajā gadījumā personu apvienība iesniedz apliecinājumu brīvā formā par gatavību reģistrēties komercreģistrā (vai līdzvērtīgā reģistrā ārvalstīs), ja tai tiks piešķirtas līguma slēgšanas tiesības.

	4.4. Pretendents ir sagatavojis piedāvājumu neatkarīgi.
	4.4.1. Jāiesniedz apliecinājums par neatkarīgi sagatavotu piedāvājumu atbilstoši nolikuma 2. pielikumam.
[bookmark: _Hlk43929224][bookmark: _Hlk43929231]4.4.2. Apliecinājums par neatkarīgi sagatavotu piedāvājumu jāparaksta pretendenta pārstāvim ar pārstāvības tiesībām vai tā pilnvarotai personai. Ja pretendents ir piegādātāju apvienība un sabiedrības līgumā nav atrunātas pārstāvības tiesības, apliecinājums jāparaksta katras personas, kas iekļauta piegādātāju apvienībā, pārstāvim ar pārstāvības tiesībām. Ja apliecinājumu paraksta persona, kurai nav pārstāvības tiesības, Pretendentam jāiesniedz attiecīgajai personai izdota pilnvara vai tās apliecināta kopija. Ja apliecinājumu par neatkarīgi sagatavotu piedāvājumu nav parakstījusi persona ar pārstāvības tiesībām, piedāvājums tiek noraidīts.

	4.5. Pretendents ir tiesīgs piesaistīt apakšuzņēmējus līguma izpildei.
	4.5.1. Gadījumā, ja pretendents plāno piesaistīt apakšuzņēmējus līguma izpildei un apakšuzņēmējam nododamā daļa sastāda vismaz 10 000 EUR, pretendentam ir jāsniedz šāda informācija:
- apakšuzņēmēja nosaukums;
- apakšuzņēmēja reģistrācijas numurs;
- apakšuzņēmēja kontaktinformācija;
- nododamais apjoms procentos;
- apakšuzņēmēja statuss (mazais, vidējais vai lielais uzņēmums) (atbilstoši formai – nolikuma 1. pielikums)
Piedāvājumam arī jāpievieno apakšuzņēmēja apliecinājums par gatavību uzņemties noteiktās līgumsaistības (pēc formas – nolikuma _. pielikums).

	4.6.Pretendents var balstīties uz trešo personu iespējām, lai izpildītu prasības attiecībā uz pretendenta atbilstību profesionālās darbības veikšanai, kā arī prasības attiecībā uz pretendenta tehniskajām un profesionālajām spējām.
Ja pretendents balstās uz trešo personu iespējām, tad pretendents pierāda, ka viņa rīcībā būs attiecīgie resursi.
Pretendentam jānorāda personas, uz kuru iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām.
	4.6.1.Pretendents iesniedz:
- informāciju par personām, uz kuru iespējām pretendents balstās (nolikuma _.pielikums).
-personas, uz kuras iespējām pretendents balstās, rakstisks apliecinājums (nolikuma 8_.pielikums) par piedalīšanos iepirkumā, kā arī apliecinājums par līguma izpildei nepieciešamo resursu nodošanu pretendenta rīcībā, gadījumā, ja ar pretendentu tiks noslēgts iepirkuma līgums, papildus pievienojot dokumentu, kas apliecina apliecinājumu parakstījušās personas tiesības pārstāvēt attiecīgo personu iepirkuma procedūras ietvaros, ja tā atšķiras no Uzņēmumu reģistrā norādītās.

	4.7. Pretendents ir reģistrēts (ja attiecīgās valsts normatīvie akti paredz reģistrāciju), licencēts vai sertificēts atbilstoši attiecīgās valsts normatīvo aktu prasībām un ir tiesīgs sniegt pasūtītājam nepieciešamos pakalpojumus (mantiskā ieguldījuma novērtēšana, atzinuma par mantiskā ieguldījuma vērtību sagatavošana  (ūdenssaimniecības pakalpojumi)) Latvijas Republikā.

	4.7.1. Informācija, kas iekļauta pieteikumā dalībai iepirkumā (atbilstoši formai – nolikuma _.pielikums).

	4.8.Pretendentam iepriekšējo 3 (trīs) gadu laikā (2023., 2024., 2025. un 2026. gadā līdz piedāvājuma iesniegšanai) ir gūta pieredze mantiskā ieguldījuma vērtēšanā, t.i., pretendentam ir sekmīgi izpildīts vismaz 1 (viens) līgums nekustamā īpašuma vērtēšanā. 
Pretendents ir tiesīgs pieredzi apliecināt arī ar līgumu, kas nav pabeigts un tiek sekmīgi pildīts, vismaz 12 (divpadsmit) mēnešus no līguma noslēgšanas.

	4.8.1.Pretendentam jāpievieno vismaz 1 (vienu) pozitīvu pieredzi apliecinošo dokumentu, piemēram, atsauksmi, izziņu, nodošanas-pieņemšanas aktu vai cita veida alternatīvu dokumentu par kvalitatīvi sniegtu vērtēšanas pakalpojumu, vai cits dokuments atbilstoši Nolikuma 4.sadaļas 4.8.punkta prasībai un jāpievieno aizpildīts Nolikuma _.pielikums.

	4.9. Mantisko ieguldījumu novērtē un atzinumu par to sniedz persona, kura iekļauta mantiskā ieguldījuma vērtētāju sarakstā. Par vērtētāju nevar būt novērtējamās mantas īpašnieka radinieks līdz trešajai radniecības pakāpei, laulātais un svainis līdz otrajai svainības pakāpei, kā arī persona, kura citādi ieinteresēta mantas novērtējumā.
Pretendenta rīcībā ir:
1.1. sertificēts speciālists nekustamā īpašuma vērtēšanā. 

Pretendentam ir spēkā esošs Latvijas Īpašumu vērtētāju asociācijas izsniegts Kompetences sertifikāts nekustamā īpašuma vērtēšanā.
	4.9.1. Komisija informāciju par speciālistiem pārbauda Latvijas Īpašumu Vērtētāju asociācijas publiski pieejamās datu bāzē: https://www.vertetaji.lv/sertifikacija/sertificetie-nekustama-ipasuma.

4.9.2. Komisija pārliecinās par pretendenta Kompetences sertifikāta esamību publiski pieejamās datu bāzē: https://www.vertetaji.lv/kub/kompetences-sertifikati-nekust ).

4.9.3.Pretendentam jāpievieno Iepirkuma līguma izpildē iesaistīto Pretendenta speciālistu sarakstu atbilstoši Nolikuma _.pielikumam, pievienojot, speciālistu kvalifikāciju apliecinošo dokumentu kopijas un aizpildīts un parakstīts speciālista apliecinājums (Nolikuma _. pielikums).

	PRASĪBĀS TEHNISKAJAM / FINANŠU PIEDĀVĀJUMIEM

	4.11. Pretendentam ir jāiesniedz tehniskais piedāvājums iepirkumam.
Tehniskajam piedāvājumam pilnībā jāatbilst pasūtītāja Tehniskajā specifikācijā norādītājām.
	4.12.1. Tehniskais piedāvājums iesniedzams, ievērojot tehnisko specifikāciju (_. pielikums); pretendenta apliecinājuma atzīme par pakalpojuma sniegšanu atbilstoši pasūtītāja Tehniskajai specifikācijai (nolikuma _.pielikums).

	4.12. Pretendents ir jāiesniedz finanšu piedāvājumu iepirkumam. 
Visas piedāvātās cenas aprēķina un norāda euro (EUR) bez pievienotās vērtības nodokļa (PVN).
Ja pretendenta iesniegtajā finanšu piedāvājumā nav atspoguļota visa pieprasītā informācija vai tā neatbilst Nolikuma prasībām, Komisijai ir tiesības pretendenta piedāvājumu noraidīt un pretendentu izslēgt no turpmākās dalības Iepirkumā.
Pretendents sedz visus izdevumus, kas saistīti ar piedāvājuma dokumentu izstrādāšanu, noformēšanu un iesniegšanu. Pasūtītājs nav atbildīgs, nesedz un nekompensē šos izdevumus neatkarīgi no Iepirkuma norises rezultāta.
Piedalīšanās Iepirkumā ir pretendenta brīvas gribas izpausme. Iesniedzot savu piedāvājumu dalībai Iepirkumā, Pretendents pilnā apmērā pieņem un ir gatavs pildīt visas Nolikumā ietvertās prasības un noteikumus.
Par pretendentu var būt fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā sniegt piegādi, kurš iesniedz piedāvājumu Iepirkumam.
	4.12.1. Finanšu piedāvājums (atbilstoši formai – nolikuma _. pielikums).
Piedāvājuma cenā jāietver visi nodokļi un nodevas, kā arī visas izmaksas, neieskaitot pievienotās vērtības nodokli (PVN).




